Armanistonda kontrrazvedka boshlig‘i va chegara qo‘shinlari qo‘mondoni ishdan olindi

Karumyan va Tevosyanning bo‘shatilishi sabablari ma'lum qilinmagan. Biroq bundan oldinroq Milliy xavfsizlik xizmati rahbari Armen Ayvazyan sobiq yuqori lavozimdagi harbiy josuslikka yollangani holati aniqlanganini ma'lum qilgan. Sobiq amaldor harbiy qismlardan axborot olib, uni Ozarboyjonga bergan. Shuningdek, xorijliklarga safarbarlik va harbiy texnika haqida axborot berilgan. Avvalroq, oktabr boshida Armanistonda josuslikda gumon qilingan bir necha xorijlik qo‘lga olingani ma'lum qilingan.    
Tog‘li Qorabog‘ prezidenti Araik Arutyunyanning ma'lum qilishicha, respublika mudofaa vaziri janglarda yarador bo‘lgani sababli almashtirildi. Uning aytishicha, bu o‘zgartirish “muhokamalarga sabab bo‘lmasligi kerak”. “Jalal Anatolevichga tezroq sog‘ayib ketishni tilayman va u tez orada vatan xizmatiga yana qaytishiga ishonaman”, deb yozgan Arutyunyan Facebook’da. Jalal Arutyunyan o‘rniga general-mayor Mikayel Arzumanyan tayinlangan.
Tog‘li Qorabog‘da bir oydan beri Armaniston va Ozarboyjon qurolli kuchlari o‘rtasida janglar davom etmoqda. Tomonlar yarashuv haqida uch marta kelishgan, biroq o‘q otishni to‘xtatishga barcha urinishlar barbod bo‘lgan.